open-index/open-wikipedia-markdown huggingface dataset:
Elvis Morris Donkoh

**Elvis Morris Donkoh** (dɔgebo bebiri 25 Fɛrboɔre 1983) e la a Ghanaian pɔleteesa ane begemaale die mɛmba ko a begemaale die ayɔpõĩ ane pampana anii soba, a Ghana republic anaare sobaŋ, naŋ areko Abura-Asebu-Kwamankese Gbandige naŋ  be a Fante Irigyiŋ poɔ, O e la Wɔɔ paate Mɛmba.

## Nyɔvore Piiluu ane Sakuuri Gaabo
Elvis Morris Donkoh dɔgebo bebiri la 25 Fɛrboɔre 1983 ane meŋ o yi la a Cape Coast naŋ be a Fante Irigyiŋ a Ghana poɔ. Elvis Morris Donkoh nyɛ la o Diploma (Youth In Development Work) a yi a Gaana Yuniveniti kpoŋ poɔ a yi a yuoni 2008 poɔ ane o Post Graduate Diploma (Project and Quality Management) a yi a Business Yuniveniti a  Costa Rica a yuoni 2016 poɔ.

## Toma Yɛlɛ
Elvis Morris Donkoh e la a Executive Director ko Alliance a ko a baapaalba maaloŋ yɛlɛ. Pampana o e la begemaale die mɛmba a ko a Abura-Asebu-Kwamankese gbandige naŋ be a Fante Irigyiŋ, a Wɔɔ Paate yuori eŋɛ.

## Pɔletese Yɛlɛ
Elvis Morris Donkoh meŋ ŋmɛ la kyɛkyɛ a bɔ a naaŋ a yuoni 2016 a Wɔɔ Paate begemaale die naaŋ boɔbo yɛlɛ ka o di ko a Abura-Asebu-Kwamankese Gbandige naŋ be a Fante Irigyiŋ a Gaana poɔ.  Elvis Morris Donkoh paaŋ la te di la ana kogi ŋa ko o gbandige (Abura-Asebu-Kwamankese Gbandige) naŋ be a Fante Irigyiŋ a Gaana poɔ a yi yuoni 2016 Gaana zaa nu neɛ eŋɛ a yi a Wɔɔ Paate deme poɔ, a paaŋ te pɔge a Gaana begemaale die ayoɔpoi a Ghana republic anaare soba poɔ, ka o da nyɛ  (722,245 nuuri naŋ e (50.7%)  kɔɔ poɔ a yi o ne a Samuel K. Hayford a Kataweɛ Paate mɛmba meŋ naŋ nyɛ 20,508 nuuri naŋ e (46.7%) kɔɔ poɔ, Clement Abaidoo a Progressive People's Party (PPP - Ghana) mɛmba meŋ nyɛ 1,054 nuuri naŋ e (2.4%) kɔɔ poɔ ane Kwame Edu Ofori a People's National Convention (PNC - Ghana) mɛmba meŋ nyɛ la116 nuuri naŋ e (0.3%) kɔɔ poɔ.

Elvis Morris Donkoh da la maale arɛɛ la a di a 2020 begemaale die  Gyongyoŋ nu neɛ a ko a wɔɔ paate  deme naŋ be  Abura-Asebu-Kwamankese Gbandige naŋ be a  Fante Irigyiŋ, Ghana ane 475 nuuri kyɛ ka Kobina Nyanteh da nyɛ 220 nuuri.   Elvis Morris Donkoh da la di la a  2020 Ghana zaa gyɛmaa nu neɛ a ko  a wɔɔ paate a kyaare ne a begemaale die anii (8th) ko a Ghana Republic anaare, o da nyɛ la 25,048 nuuri naŋ e  (49.2%) kɔɔ poɔ, kyɛ ka Felix Ofosu Kwakye naŋ be a kataweɛ paate da nyɛ 24,872 nuuri naŋ e  (48.8%) kɔɔ poɔ ane Francis Eghan naŋ be Ghana Union Movement (GUM) a da nyɛ 1,001 nuuri naŋ e (2.0%) kɔɔ poɔ. 

### Kɔmɛtee
Elvis Morris Donkoh e la Neɛ na e a nenkpoŋ potuuro a ko a  (Vice Chairperson) Salima tuubo ane a  Energy kɔmɛtee. O meŋ da naŋ poɔŋ la a Privileges kɔmɛtee ane Daa, Boma maaloŋ ane Boseɛle nyaabu kɔmɛtee a Gaana begemaale die anii ko a Ghana republic anaare soba. 

## Meŋa Nyɔvore
Elvis Morris Donkoh e la kiristabie kyɛ naŋ e neɛ na be a Seventh Day Adventist Church (SDA) poɔ.

## Sommo Yizie
Emmanuel Adjei Anhwere

**Emmanuel Adjei Anhwere, (MP)** (Sentɔmbare 20, 1962) waa la  Ghana pɔleteesa ane begemaale die mɛmba ko a begemaale die ayɔbo ane anii soba, a Ghana republic anaare eŋɛ naŋ are ko a Atwima-Nwabiagya Kɔmpare sɛŋ Gbandige naŋ be a Sante Irigyiŋ a  Ghana poɔ.

## Nyɔvore Piiluu Ane Sakuuri Gaabo
Anhwere  dɔgebo bebiri la a 20 Sentɔmbare 1962 yuoni poɔ, o baa la Asante Mampong naŋ be Sante Irigyiŋ a Ghana poɔ. O da nyɛ la BA a yi a  University of Education Winneba, a yuoni 2010 poɔ. O da la gaa la a Kwame Nkrumah University of Science and Technology a nyɛ CEMBA (Public administration ) a yuoni 2015.

## Naakõɔ Yɛlɛ
A yuoni  2016 poɔ la ka Anhwere da waa a begemaala  kaŋa a yi a wɔɔ paati deme poɔ a ko a begemaale die ayɔbo, a Ghana republic anaare eŋɛ.  O da nyɛ la 48,264 vootuu a yi 58,313 vootuu naŋ wuno 83.15% kyɛ ka o taa neɛ naŋ be a kataweɛ paati (NDC) Nana Asare Bediako, a da nyɛ 9,780, naŋ wuno 16,85%. O da deɛ la ana  kogi  ŋɛ a yuoni  2020 Vootuu kpoŋ a ko o noba a te kyaare ne a begemaale die anii ko a Ghana republic anaare. O da la waa  la Senior Quality Control Officer a ko COCOBOD naŋ be  Kumasi a yuoni 2016 poɔ.

## Meŋa Yɛlɛ
Emmanuel be la kultaa die ne biiri banuu. O e la kiristabie Anglican ŋmendie mɛmba.

## Sommo Yizie
Effutu

**Alex Afenyo Markin** la a begemaale die neɛ kaŋa naŋ areko a Effutu gbandige, a Wɔɔ paati yuori eŋɛ. O naŋ da de a kogi yi Mike Allen Hammah zie naŋ da di a kogi a kataweɛ paati yuori eŋɛ ane o da dieŋ ne nuuri yaga naŋ e 13,144, na leɛ a begemaale die mɛmba. Onaŋ tu Samuel Owusu Agyei naŋ da e a begemaale die neɛ a ko a gbandige a 4th republic begemaale die poɔ a Wɔɔ Paate  eŋɛ.

## Leɛ Kaa Kyɛ Meŋ

* Ghana begemaale die gbandigiri yoe

## Sommo Yizie
Emmanuel Kwabena Kyeremateng Agyarko

**Emmanuel Kwabena Kyeremateng Agyarko** (Ayi December beri pie, 1957 a te tͻ November beri lezare ane yeni, 2018) e la Ghanaian pͻletesen a yi a Wͻͻ Naa poͻ (NPP). O da e la a begemaala kaŋa a toŋ ko Ayawaso West Wuogon gbandige deme naŋ be Aŋkara poͻ a yi 2012 a te tͻ o kũũ 2018 poͻ.  Bonne naŋ da wa ne o kũũ a Yale-New Haven asibiti poͻ, duoro da wuli ka o duoroŋ woͻ saaŋ la.

## Nyͻvore yԑlԑ
O da e la neԑ naŋ baŋ tēē kyԑ gaa Kwame Nkrumah University of Science and Technolog, be la ka o da de degeree daweԑ soba a kyaare tēē yԑlԑ.  o ma da yi la Krobo Odumase naŋ be Eastern Irigyiŋ Ghana ka o saa meŋ yi Jamasi naŋ be a Ashanti Irigyiŋ poͻ. O da de la pͻge a taa biiri bayopoi. O da kpiee Tadaare Nyͻgevenebare kyuu beri lezare ane yeni daare, 2018 poͻ a yi o baaloŋ kaŋa o naŋ da le ka a ba kͻͻre ka lԑ da vԑŋ ka ba da wԑre o. 

O yideme erԑ la pͻletese. O beԑre, Boakye Agyarko da e la Energy Minisita a Nana Akuffo Addo Wͻͻ Naaloŋ danweԑ poͻ kyԑ da naŋ e Chief Executive Officer a ko Food ane Drugs Board. O yͻͻpuulee, Dedo Difie Agyarko-Kusi, e la neԑ naŋ are Ghana gbԑbogiriŋ a ko South Korea pampana kyԑ da e neԑ naŋ ŋmԑ kpamkpire ka o leԑ begemaala a ko Lower Manya Krobo poͻ a yi Wͻͻ Naa.

Agyarko da naŋ e la Dakogizusoba a ko Environment, Science and Technology Kͻmatee a begemaale die poͻ kyԑ o da naŋ toŋԑԑ a Government's Assurance and Laafeeloŋ Kͻmatee.

## Sommo yizie
Emmanuel Kwasi Bedzrah

**Emmanuel Kwasi Bedzrah**  e  la Gaana pɔleteesa ane begemaale die mɛmba ko a begemaale die ayɔpoĩ, ayɔbo, anaare ane pampana anii soba ko a Ghana republic anaare, naŋ areko a Ho Wɛse Gbandige  naŋ be  Nyugbe Irigyiŋ a kataweɛ paate yuori eŋɛ.

## Nyɔvore Piiluu ane Sakuuri Gaabo
Ba dɔge la Bedzrah 28 Mɛrnoɔre 1967 yuoni poɔ. O baa la Tsitso-Awudome, yiri naŋ be Nyugbe Irigyiŋ a Gaana poɔ la ka o da baa. O nyɛ la o diploma a kyaare neŋ Chartered Surveyor  a yi a Gaana Institute of Surveyors. O da la nyɛ la Construction Technicians Certificate I (CTC I)  a yi Takoradi Polytechnic ane a Bachelor of Science degree in Administration a yi a  University of Ghana poɔ. O da la nyɛ o master's degree  a yi  Gaana Institute of Management and Public Administration (GIMPA).

## Toma ane Pɔletese Yɛlɛ
Bedzrah  da e la chief executive ɔfesa a ko Procurement ane Project Management Consultancy. 

O da deɛ a 2008 Gaanean vootuu kpoŋ  a ko Ho Wɛse Gbandige.  O da waa la begemaala kaŋa a begemaale  die poɔ a  yie a 7 January 2009.   O da ton yɛŋ  a ko kɔmetee naŋ zuo anaŋ be a begemaale die poɔ ka a mine la Works ane Housing kɔmatee, aneŋ  Standing Orders kɔmatee. 

A yuoni 2021 poɔ la ka Bedzrah  ane Alexander Kwamena Afenyo-Markin, Abdul-Aziz Ayaba Musah, Johnson Kwaku Adu aneŋ  Laadi Ayii Ayamba da kpɛ a begemaale die a kyaare Extraordinary Session 2021 ko a Parliament na be a ECOWAS naŋ da e Freetown naŋ be Sierra Leone poɔ.

## Meŋa Nyɔvore

Bedzrah taa la pɔge ane biiri banaare. O e la kiristabie. 

## Sommo Yizie
Emmanuel Marfo

**Emmanuel Kwabena Marfo** (dɔgebo beberi Gyoonoɔre 1973) e la Ghana pɔleteesa naŋ e begemaale die  mɛmba ko a begemaale die ayɔpoĩ ane anii pampana, a Ghana republic anaare eŋɛ naŋ areko a Oforikrom Gbandige naŋ be a Sante Irigyiŋ, Ghana ko a Wɔɔ paate. O e la mɛmba ko a Forest Plantation Development Fund Management Board.

## O Nyɔvore piiluu ane Ganzanne
Ba dɔge la Emmanuel Marfo naŋ baa Bonwire Sante Irigyiŋ, Ghana poɔ. O nyɛ la o Bachelor yi Science (BSC) in natural Resource Management (Forestry) ane Masɛɛ of Sciences (MSC) in Forest yi a Kwame Nkrumah University of Science ne Technology (KNUST) yuoni 1997 ane 2001 poɔ seŋ a naŋ tutaa lɛ. O la maale nyɛ la o Dɔgeta of philosophy (PHD) in Environmental policy yi a Wageningen university, Netherlands 2006 yuoni poɔ.

## Tontonziiri
Emmanuel Marfo da e la a prinicipal Scientist ko The council of scientific & Industrial Research (CSIR)-(Forestry Research Institute) naŋ be Fumesua, Kumasi naŋ be Sante Irigyiŋ Ghana.

Emmanuel Marfo e la begemaale die mɛmba ( MP) naŋ be naaŋ, a be Ɔfere poɔ pampana tona kora Oforikrom Gbandige naŋ be Sante Irigyiŋ, Ghana ko a Wɔɔ paate.

## Pɔletese Yɛlɛ
Emmanuel Marfo da yi are la a di a 2016 NPP begemaale die gyongyoŋ ko Oforikrom Gbandige naŋ be Sante Irigyiŋ, Ghana. 2020 poɔ Ghana zaa nu neɛ eŋɛ, o la leɛ di la a Oforikrom Gbandige begemaale die dakogi ne 60,156 nuuri kyɛ ka a NDC begemaale die bie Henry Osei Akoto nyɛ 24,747 nuuri ane a PNC begemaale die bie Muniru Seidu nyɛ 545 nuuri. 

### Kɔmatee
Marfo e la a dakogi zu soba ko a Environment, Science ne Technology Kɔmatee; mɛmba ko a Dɔba ne Pɔgeba ane Biiri kɔmatee; mɛmba ko a mɛmbare naŋ nyɔge a tona ɔfere kɔmatee ane mɛmba ko soe ne so-tu kɔmatee.

## Meŋɛ Nyɔvore
Marfo e la kirista bie.

## Sommo Yizie
Emmanuel Nii Okai Laryea

**Emmanuel Nii Okai Laryea** e la  Ghana pɔleteesa aneŋ begemaala a ko a palemɛte ayɔpoi a republic anaare soba Ghana  a ko Amasaman paaloo naŋ be  Greater Accra Region a ko a katawie paati.

## Nyɔvore Pilluu Aneŋ Sakuuri Kaabo Yele.
Laryea dɔgebo bebiri la  16 August 1983 a yi yiri kaŋa ba naŋ be Gbese-Accra a  region neŋ poɔ. O taa  Bachelor of Arts degree a yi political Science and Information Studies a yie  University of Ghana, Legon. O da e la chief executive officer a ko  Commanex Investment Limited kyɛ kpɛ a begemaale die. 

## Poletees Yele
7 Gyɛnoɔre 2013  poɔ la ka o da kpeɛ a begemaale die saŋa neŋ o naŋ da die a 2012 Ghanaian Vootiŋ Kpoŋ.  7 Gyɛnoɔre la ka o da piilee o begemaale toma saŋa ne o naŋ da die a 2016 Ghana vootiŋ kpoŋ. O da die neŋ 49.83% vootuu zaa lantaa.

## Meŋa Yele
O e la Kristo bie. O Ba taa pɔge.

## Sommo yizie
Eric Afful

**Eric Afful** dɔgebo bebiri la 1 Ɔɔtoore 1974 yuoni, O e la Ghana pɔletesean ane begemaale die mɛmba ko a begemaale die ayɔpoĩ, ayɔbo ane anii, ko a Ghana republic anaare soba, naŋ are ko Amemfi Wɛse Gbandige, a Zẽɛbaa Irigyiŋ poɔ, Ghana a Kataweɛ paate (NDC) yuori eŋɛ.

## Nyɔvore Piiluu Ane Ganzanne
Afful dɔgebo bebiri e la 1 Ɔɔtoore 1974. O yi la Asankragwa, koraa kaŋa na be Zẽɛbaa Irigyiŋ, Ghana.O gaa la Kwame Nkrumah University of science and Technology a te zanne Master's degeree yi neŋ Economics 2010. O la kyɔge la gaa University of Cape coast, Ghana a te zanne Masters Arts yi neŋ Human Resources ane Development 2016.

## Pɔletese Yɛlɛ
Afful e la kataweɛ Paate mɛmba. 2012 poɔ, o are la ko a Amemfi Wɛse begemaale die kogi kyakya a kataweɛ paate yuori eŋɛ a di.

## O Meŋɛ Nyɔvore
Afful e la kiristabie naŋ puoro Methodist.  O taa la pɔge ane biiri bata.

## Sommo Yizie
Emmanuel Armah Kofi Buah

**Emmanuel Armah Kofi Buah** dɔgebo yuoni la 1966. O e la  a Ghanaian pɔleteesa  naŋ toŋ ko a Ghana gɔmenante saŋa na o naŋ da e Minista ko Energy ane Petroleum a yuoni  2013 poɔ. O e la mɛmba ko a begemaale die ayɔpoĩ, ayɔbo, anuu ane anii soba ko a Ghana republic anaare. Buah, e la wɔɔ paati mɛmba naŋ are ko  Ellembelle Gbandige naŋ be a  Zẽɛbaa Irigyiŋ poɔ. Pampana, O waa la  Deɛpete  Minority Leader  Ghana begemaale die poɔ saŋa na o naŋ  wa are leɛre James Klutse Avedzi.

## O Sakuuri Gaabo
Emmanuel Armah Kofi Buah barɛɛ law degeree a yi Kwame Nkrumah University of Science and Technology a la baarɛɛ  o Master of Science degeree in Management  a yi a University of Maryland, University College naŋ be United States.

## Pɔletese Yɛlɛ
A yidaandɔɔ kpoŋ Atta Mills da ko la Kofi Buah deputi Minista ko a Energy toma a yuoni 2009 poɔ. 17 Gyɛnoɔre 2013 poɔ la ka ba da ko Buah yuori ŋa o toma poɔ, a yuori la  Minister ko Energy ane Petroleum. Boakye Agyarko da de la o tonnoɔre ŋa a yuoni 2017 poɔ saŋa na a Wɔɔ paate (NPP) naŋ da di a  2016  gyɛmaa zaa nu neɛ. O waa la begemaala kaŋa a ko Ellembelle Gbandige a yi 2009. O da toŋ la Trade, Industry ane Tourism kɔmatee,  a poɔ mɛmbare naŋ nyɔge tɔnɔ ɔfere kɔmatee, Privileges kɔmatee.

## Meŋa Yɛlɛ
Buah taa la biiri bayi. 

## La Nyɛ
List_of_Mahama_government_ministers

## Sommo Yizie
Eric Osei-Owusu

**Eric Osei Owusu** e la Ghana pɔleteseɛŋ ane begemaale die ayɔpõĩ mɛmba a Ghana republic anaare eŋɛ, a areko Afram Plains South Gbandige naŋ be a Eastern irigyin poɔ, a kataweɛ paati yuori eŋɛ.

## O Nyɔvore Piiluu ane O Sakuu
Ba dɔge o la  Sentɔmbare kyuu o bebie pie aneŋ yeni daare a 1963 yuoni poɔ. O yi la tembile kaŋa naŋ be a Eastern irigyin a Ghana poɔ. O da nyɛ la gama mine ba naŋ boɔla Diploma a yi Voronezh State University naŋ be nansaale paaloŋ teŋa kaŋa ba naŋ boɔla Russia. O da lɛ yineŋ la gama mine ba naŋ boɔla Bachelor's Degeree  Business a yi Sakuukpoŋ ŋa ba naŋ boɔla Middlesex University naŋ be kɔmparee paaloŋ kaŋa ba naŋ boɔla Britain a 1999 yuoni poɔ.

## O Toma
Owusu Osei da e la neŋkpoŋ (CEO) naŋ kaara bondirii bimbu zie(NAFCO) a Ghana poɔ a yi kpaarõõ naŋ kaara bondirii aneŋ koɔbo toma yɛlɛ(MoFA) naŋ be Accra teŋa poɔ.

## O Naakoɔ̃ Toma
Osei Owusu e la a kataweɛ paati mɛmba. Ona da la a begemaale die mɛmba naŋ are ko Afram Plains South Gbandige naŋ be a Eastern irigyin a yi a 2017 yuoni a te tɔ a 2021 yuoni. A kataweɛ paati poɔ nu-neɛ kyaakyaa naŋ da e a Ɔɔgore 2019, Osei Owusu da kɔŋ la kogo kyɛ ka Joseph Appiah Boateng meŋ naŋ e kataweɛ paati mɛmba da di a kogo a da are ko a Afram Plains South Gbandige a begemaale die poɔ.

### 2016 Nuuri Neɛbo
A 2016 yuoni nu-neɛ kyaakyaa kpoŋ o da di la a kogo aneŋ nuuri yaga ka a da e 11,479 kɔɔ poɔ aŋ da e 54.1% a yi a nuuri zaa de lantaa, kyɛ ka neɛ naŋ da are ko a wɔɔ paati bie ka ba boɔla Hor Williams meŋ da nyɛ nuuri ka a da e 9,379 kɔɔ poɔ aŋ da e 44.2% a yi a nuuri zaa de lantaa, kyɛ ka neɛ meŋ na da areko a nɔdaa paati ka ba boɔla Michael Jordan Yumbow meŋ da nyɛ nuuri 360 kɔɔ poɔ aŋ da e 1.7% a yi a nuuri zaa naŋ neɛ.

### Kɔmɛtiiri O Naŋ Toŋ
Osei Owusu da poɔ la koɔbo toma kɔmɛtii a begemaale dié poɔ.

## Omeŋa Nyɔvore Yɛlɛ
O e la kristabie.

## O Nimimaarooŋ Toma
A 2017 yuoni poɔ o da de la vɛŋɛɛ la karakyire kɔɔ a da kpɛ a Afram Plains South a na soŋ sakuuri biiri zannoo yɛlɛ.

A 30 Maakye 2020 yuoni o da de la meŋa guubu bontarēē mine ba naŋ boɔla Veronica buckets, nu-foreforee koɔŋ, fanfane aneŋ laanfēēloŋ boma mine ba naŋ boɔla digital thermometers ako Kwahu Afram Plains laanfēēloŋ toma zie ka ba de zɔɔneŋ zagupēēbo baaloŋ ba naŋ boɔla COVID-19.

A ɔɔtoore 2020 yuoni o da de la gaŋsegrēē aneŋ enfuoni a tɔre a ko Kade Gbandige, Abetifi Gbandige, Mpraeso gbandige ane Nkawkaw gbandige naŋ be a Eastern irigyin poɔ Ghana. 

## Sombo Yiziiri
Eritrea

Eritrea

Eritrea nyɛ nkɔmɔ kɛse ɛ Africa Apagya a esi afurika fa so. Nkɔmmɔfo nyinaa yi wɔ Djibouti, Ethiopia, Sudan, ne Red Sea. Asaase no abɔ so no bɛdi adum a wɔn ntama no Asmara. Eritrea so asɛm a yɛwɔ dɔnkɔ ahyɛ sen akurodom no nni ahummɔbii, nanso Tigrinya a wɔmfaa ahyɛ no.
Ernest Appiah Nuamah

**Ernest Appiah Nuamah** (dɔgebo bebiri 1 Nyɔgevennebare, 2003) e la Ghana bɔl-ŋmɛrɛ karegyuu naŋ ŋmɛrɛ niŋe bɔle korɔ Ligue 1 kpaaroo Lyon, pɛmmo eŋɛ yi RWD Molenbeek.

## Tonnoɔre
Nuamah piili la o tonnyɔgeraa ne Right to Dream Academy sɛre kyɛ wa paale FC Nordsjælland  GYɛnoɔre 2023 poɔ. O dɛndɛŋ ŋmɛbo da e la 10th kyɛpire 2022, o naŋ da wa kpɛ miti lezare ata dɔgle miti ayɔpõĩ vuo leɛre Magnus Kofod Andersen a di goli a miti leza-anaare dɔgle miti anaare vuoŋ,  ka ba zaa nyɛ 2-2 manne taa ba neŋ Aarhus GF. Ba da ŋmɛ la peraa wuli ka ona la a teemu dɔɔ ko a maakye ba naŋ da wa ŋmɛ a bɔle baare. Sentɔmbare 2022 poɔ, Nuamah la ka ba da iri ka ona la a bɔl-ŋmɛ dɔɔlee ko a kyuu.

19th maakye 2023 poɔ, Nuamah die brace naŋ paale diibu goli 2-1 diibu poɔ a kyaare ba ne Brøndby. O da nyɛ la a kyɔɔtaa Danish Superliga Bɔl-ŋmɛraa ko a yuoni a wagere baaroo poɔ.

Nuamah da piili la a 2023-24 wagere ne faŋa, a di golo tutaa 4-1 league eŋɛ ba naŋ di, a kyaare ba ne Viborg 24 Gyoonoɔre, 2023 poɔ, a Maakye bebe fɔrɔ ko a kampiŋ.

30 Ɔɔgore 2023 poɔ, Nuamah da gaa paale la Belgian sɛŋ RWD Molenbeek, sɛre paretɛɛloŋ lɛ baŋ pɛŋ o ko French sɛŋ Lyon kyaare ne a wagere kyɛlee na zaa, ne daroŋ naŋ e meŋ boɔbo naŋ ta €25 miliyoŋ, a paale €4.5 miliyoŋ toŋ zuo ba naŋ teɛre tɔna, a Ligue 1 kpaaroo sombo eŋɛ. A poɔ, Nuamah bare la bɔge ane o naŋ e Nordsjælland's dakɔɔroŋ naŋ do.

## Sommo Yizie
Ernest Debrah

**Ernest Debrah** o e la neŋkpoŋ  kaŋ naŋ da waa koɔribu  wɛdere .O e la Ghanaian pɔleteesa. Ba dɔge o la 3 June,1947 Ghana poɔ.

O da kpi la 6 kyɛpire, 2016 (yuomo 68); Accra, Ghana poɔ.
Eronwuluu

**Eronwuluu** waa la yelbiri naŋ maŋ pɛge/teɛ eroŋ bee bigruu bee o tɔ eronwuluu yɛlɛ poɔŋ ka o kyaane velaa. Yelyaga poɔŋ, yelbie mine maŋ wulo la zie na yeli naŋ e, lɛ na a yeli naŋ e, ane ataaba. Eronwuluu  maŋ la wulo a lɛ. 

## Eronwuluu Parɛɛ

* Eronwulgbolo: ama toma zaa la ka a pɛge bee teɛ eroŋ, bigruu, bee a taaba eronwuluu mine meŋ gba. A mine la ama; polompolom, serete, yelmeŋɛ, gbaŋgbaŋ, zomm, kperaa, yɛŋyɛŋ, pampana, wieuŋ, tɔɔre faaloŋ, kpeɛŋaa, bonaare, feeŋ, yaga, vɔmm, ɔrɔmm, kpeukpeu, boyi boyi, togtog, kpelikpeli, aneŋ ataaba mine.
* Eronwul Soore: a waa la erunwuluu ama naŋ maŋ soorɔ yɛlɛ. Aseŋ; i. Bonzuiŋ ka fo da toŋ toma na yɛ karema naŋ da ba eŋ fo? ii. Wola maŋ boɔla fo kyɛ ka fo ba nyɛrɛ ma?
Eroŋ

**Eroŋ** (VERB) e la yelbiri naŋ maŋ wuli ka yelkaŋa eɛŋ la, na e la bee erɛ la.

## Eroŋ Parɛɛ (types of verbs)
1) Eroŋ kyelaa (transitive verb)

2) Eroŋ nemburee (intransitive verb)

3).  Eroŋ kpateɛrɛ/kpɛglaa (linking /helping verbs)

4). Eroŋ kyelaa

## Eroŋ kyelaa
Eroŋ kyelaa la eroŋ yelbiri naŋ maŋ de eterɛ yɛlɛ poɔŋ. 

Aseŋ;

 A baa digire la a boɔ

 Ayɔɔ ŋmɛɛ Ayuo

 A kɔkↄlaa lɛnnɛ la a nɛne

 Denicia zanna la gane

 A bie da ba de o

 Sontaa daɛɛ lɔɔre

 A yaŋya dɔɔ da za la a pɔge

## Eroŋ nemburee
Eroŋ numburee la eroŋ yelbiri bee yelbie naŋ ba maŋ de eterɛ yɛlɛ poɔŋ. Aseŋ; gbiri, kpi, gɛrɛ, 

wa, ane amine taaba naŋ poɔ.

 Dabuo ka fo na wa?

 Dede waana la kyɛ biezaa

 O da gaaɛŋ yuoni naŋ pare

 Saa da waaɛŋ zaameŋ

 A karema kpaare koe saŋazaa

## Eroŋ kpateɛrɛ/kpɛgelaa
Eroŋ kpateɛrɛ/kpɛgelaa maŋ are kɔge la eroŋ kyelaa bee eroŋ nemburee yɛlɛŋ. Ona la maŋ teɛ a 

eroŋ nyaa. A yelbie mine la ama; e, waa, la, na, naa, da, ŋ.

Aseŋ yɛlɛ ama poɔ;

 N e la naa

 Fo waa la karema

 O e la dɔgeta

 Ba waa la yeere

 Ayɔɔ e la karembie

 Dabuo ane Weɛnaa e la koɔreba 

Fo na toɔ wuli la a eroŋ yelbie ama naŋ be a saazu yɛlɛ ŋa kaŋazaa poɔŋ? Ana la e, waa. A 

yelbie ama tontonne la ka a tage a erɛ ane eromparepigiraa lantaa. A yɛlɛ dɛndɛŋ soba, ‘N ane 

naa’ waa la nenyeni. A eroŋ kpateɛrɛ/kpɛgelaa ‘e la’ la tage a lantaa. A yɛlɛ ayi soba, fo ane  

karema waa la nenyeni. Eroŋ kpateɛrɛ 'waa la’ la tage a lantaa.

## Erowuluu (Adverbs)
Boŋ la eronwuluu?

Eronwuluu e la yelbiri bee yelbie te naŋ maŋ de poɔ yɛlɛŋ bee yelgbɔgeŋ ka tenee wa boɔra ka te 

baŋ;

a. Wagere na yeli naŋ na e, yeli naŋ maŋ e bee erɛ bee naŋ da e.

b. Lɛnɛɛ a yeli naŋ erɛ bee naŋ maŋ e

c. Benee bee zie na a yeli naŋ erɛ bee maŋ e

d. Lɛnɛɛ bui bui a yeli naŋ erɛ

## Eronwuluu parɛɛ (types of adverbs)
Aseŋ:

## Wagere Eronwuluu (Adverb of time)
A seŋ:

 N wuli la a yelzu ŋa daare

 Gaana yidaandɔɔ na gaa la Wa bie-kyebe

 Yuoni naŋ pare saa da ba mi soŋ

 O kulee la koroŋ zaa

 Ba pono la a dɔɔ zu pampana

## Lɛnɛɛ Eronwuluu (Adverb of manner)
Aseŋ;

 A baa dire la a saabo gboragbora

 A pɔge toŋ la a weɛ toma sonzaa

 Baaloŋ baaloŋ lɛ ka a bie maŋ kyɛnɛ

 A wiri zoro la kye kye kye

 A seŋ ka a karema e o ŋaa

## Bui bui eronwuluu (frequency)
 Te maŋ gɛrɛ la weɛ biezaa

 A karema maŋ waana la be tegi tegi lɛ.

 A dɔɔlee ŋmeɛrɛ la o pcge deɛnɛ

 Yuoni zaa ka ba maŋ gaa be

 Daa zaa ka ba maŋ wa kyɛ

## Bezie Eronwuluu (place)
Aseŋ;

 A dɔɔlee na gaa la be bieou

 A polisi dɔɔ wa la kyɛ

 A pɔgelee be la Nawa yiriŋ

 Naayirima dieŋ la ka a dɔgeta be

## Sommo Yizie
Eroŋ Kyelaa (Transitive verbs)

**Eroŋ Kyelaa** Ana la eroŋ na maŋ wuli ka yelkaŋa bee boŋkaŋa e la yelkaŋa. Ka eroŋ kyelaaŋ be yɛlɛ poɔ, o maŋ de la eterɛ. A yelbie mine; doge, ko, za, feɛbe,ŋmɛ,ane amine maŋ wuli la eroŋ kyelaa.
## Yelbie Mine La
i) A karema *[[feɛ la]]* a bie.

ii) Angaangmene **[[za la]]** a nɔlee.

iii) A pɔgelee **[[doge la]]** saaloŋ zeɛre.

iv) A bizɔŋa na **[[ŋmɛ la]]** a baa.

v). A koɔra **[[koɔre la]]** o kyi.

vi) A Nakpaaŋa **[[ko la]]** wɔɔ.

vii) Dakurah gaa la weɛ
Eréé

**Eréé** e la moɔ poɔ doŋa  kaŋa, eréé taa la gbɛɛ anaare aneŋ ēēla, eréé toɔŋ la zoobu yaga, eréé neŋ boɔ́ yi la taa yaga, noba mine boɔlɔ la eréé ka moɔ poɔ boɔ́, eréé e la moɔ poɔ nɛne kaŋa naŋ noma yaga.
Eugene Boakye Antwi

**Eugene Boakye Antwi** (ba naŋ dɔge 1970) e la Ghana pɔleteesa ane mɛmba ko a begemaale die ayɔpõĩ ane anii soba, a Ghana republic anaare eŋɛ naŋ are ko Subin Gbandige naŋ be Sante Irigyiŋ ko Wɔɔ paate. O na da la Deputi Minisa ko toma ane deri.

## O Nyɔvore piiluu Ane Ganzanne
Ba dɔge o la 7 Maakye 1970 Baman poɔ, Kwabare naŋ be Sante Irigyiŋ Ghana. O nyɛ la O PGDIP yi post sɛtefekate daa peɛroo. O nyɛ la o High National Diploma yi Westminster kolaagyi, UK. O gaa la niŋe de o BA in Business Administration yi University of Westminster.

## Tontonziiri
O e la baŋka be Barclay's baŋgyi pampana ABSA yi 1999 te tɔ 2002. O na da la Director ko EUGASS Limited yi 2006 te tɔ 2016.

## Pɔletese
O e la Wɔɔ paate mɛmba bie.  Ona la begemaale die mɛmba ko Subin Gbandige naŋ be Sante Irigyiŋ poɔ.

### Kɔmatee
O e la mɛmba ko a Special Budget kɔmatee ane meŋ o e la mɛmba ko teŋgama ane Forestry kɔmatee.

## Sommo Yizie
Eugene Botei-Doku

**Eugene Borketey Bortei-Doku** e la Ghana dagerekɔlkya neɛ ane pɔleteesa. O da e la gansɛgerɛ ko a Dagerekɔlkya a yi 1982 te tɔ 1983.

## Nyɔvore Piiluu ane Ganzanne
Bortei-Doku's sɛkɔndere sakuuri ganzanne eɛ Achimota Sakuuri eŋɛ a yi 1932 te tɔ 1936. A puoriŋ o nyɛ la Diploma a Imperial College of Tropical Agriculture eŋɛ a University of the West Indies eŋɛ Trinidad ane Tobago poɔ. O de la niŋe e o 'postgraduate' karemamine sɛtefekete a University of Reading eŋɛ a United Kingdomin 1956 poɔ. O de gaa la a United States eŋɛ zie onaŋ te nyɛ sɛtefekete 'Extension Education' poɔ 1960 eŋɛ a University of Vermont eŋɛ. O leɛ wa la a University of Reading eŋɛ zie o naŋ baare a Master of Science in Agricultural extension 1969 poɔ.

## Sommo Yizie
Ernest Henry Norgbey

**Ernest Henry Norgbey**  e la a Ghana pɔletesean neɛ kaŋa be a palamɛte poɔ a are ko a Ashaiman Gbandige deme a Ghana teŋkpoŋ Greater Accra Irigyiŋ a yi 2017. O e la a kataweɛ paate mɛmba, (NDC).

## O Bibiiloŋ Nyɔvore Ane O Sakuuri Gaabo Yɛlɛ.
Norgbey, ba dɔge o la Ho-Ziavi a  Nyugbe Irigyiŋ, Ghana poɔ. O gaa zane la a Chartered Institute of Purchasing ane Supply,  be la ka o nyɛ o diploma. O na naŋ lɛ nyɛ la  diploma a International Sakuuri a Aviation.

a 2003, O baare la o MSC in Supply Chain Management a  Coventry Univasiti a  2011 poɔ, O na naŋ lɛ baare la o BBA a Univasiti a Professional Studies, Accra poɔ. O wa e la a chartered neɛ naŋ maŋ  terɛ a  Supply Chain Management, UK[*clarification needed*], a 2014 poɔ. A 2015, O nyɛ la o Postgraduate Certificate in Public Procurement Law and Policy a Univasiti a Nottingham, UK poɔ.

## O Toma Asaŋ naŋ Ka O Kpɛ O Pɔletese Poɔ

Norgbey toŋ la karema Toma a  Happy Home Basic Sakuuri a 2006–2009 kyɛ a puori  o leɛ la procurement officer at the National Disaster Management Organization.

## Pɔletese Yɛlɛ
A 2015 poɔ, o da arɛɛ la a kataweɛ paate (NDC) yuori eŋɛ a di a Ashiaman Gbandige a begemaale die kogi gyongyoŋ, a Greater Accra Irigyiŋ poɔ. O da di la a dakogi ko a begemaale die 2016 gyɛmaa zaa nu-neɛ eŋɛ.

## Meŋɛ Nyɔvore
Norgbey taa la pɔge ane bie neŋyeni.  O e la kirista bie.

## Sommo Yizie
Evans Bobie Opoku

**Evans Bobbie Opoku** e la a Gaana pɔletesean ane begemaale die mɛmba ko a begemaale die ayɔpoi neŋ anii soba, a Gaana republic anaare eŋɛ naŋ are ko Asunafo Saazu Sɛŋ Gbandige, a Ahafo Irigyin poɔ, a Wɔɔ Paate yuori eŋɛ. 2021 poɔ, Yidaandɔɔ Akufo Addo da iri o la a de o ka o e deputi ko pɔlɔ ne sarre ane kɔɔdenne Minisa.

## O Nyɔvore Neŋ O Sakuuri Yeltare
Ba dɔge la Evans Bobbie Opoku 1 Disembare 1974 a yi Dadiesoaba a Ahafo Irigyin poɔ. O baare la o BECE 1990 kyɛ ka SSSCE 1993. O da la nyɛ la o GCE 1996. O da la nyɛ la o Diploma yi neŋ Civil Education, Gaana Yuniveniti poɔ 2002. O da la nyɛ la o bakyila degeree yi neŋ Social Work  ane Psychology 2008. 2012 poɔ, o da nyɛ la o masta's degeree yi neŋ Development Management Cape Coast Yuniveniti poɔ 2020, O la nyɛ la o LLB  yi neŋ merɛ(Law). 

## O Toma
Evans da la a general Manager a yi 2012 te tɔ 2016 kyɛ la e a credit manager ko Ahafo community bank limited a yi 2002 te tɔ 2006. O da e la karema a yi 1997 te tɔ 1999. 

## Pɔletese Yɛlɛ
Evans e la MP neŋ begemaale die kogi soba ko Asunafo Saazu Sɛŋ gbandige, a Ahafo irigyin poɔ. A 2012 Gaana gbuli zaa nu-neɛ eŋɛ, ona la da di a begemaale die kogi neŋ nuuri 34,684 kyɛ ka kataweɛ paate bie Mohammed Haruna meŋ nyɛ 31,340 nuuri. Ona da la a Regional minisa Bono Ahafo irigyin poɔ neŋ Irigyinal minisa Ahafo irigyin poɔ. Ba da iri o la ka o e Pɔlɔ ne Sarre ane Kɔɔdenne minisa. Ba da la iri o la ka e minisa naŋ na tona Irigyinal minisa toma Bono Ese Irigyin poɔ.

### Kɔmatee
Evans poɔ la Gaana Assurance kɔmatee kyɛ la poɔ Environment, Science ane Technology kɔmatee mɛmbare poɔ.

## Meŋɛ Nyɔvore Yɛlɛ
Evans e la kiristabie.

## O Sommo

A 2012, Evans de la ɔrabare kponni, Fanfanne ane amine kaŋe soŋ neŋ Asunafo Saazu Sɛŋ gbandige a saŋa na a kɔrefeere nyabie baaloŋ na da le. 

## Sommo Yizie
Eyiah Kyei Baffour

**Eyiah Kyei Baffour** e la Gaana pɔleteseɛŋ aneŋ begemaala naŋ poɔ a begemaale die naŋ e ayɔpoi soba a fourth republic  a Gaana paaloŋ poɔ a are ko Lower West Akim nu-neɛ lombori naŋ be Eastern irigyin paaloŋ a wɔɔ paati yuori eŋɛ.

## O Sakuu Gaabo
O nyɛ la o gama mine ba naŋ CA a yi sakuu ŋa ba naŋ boɔla Institute of Chartered Accountants aneŋ gama mine ba naŋ boɔla MBA ayi a University of Ghana sakuukpoŋ, o da lɛ yineŋ la gama mine ba naŋ boɔla CTA a yi Sakuukpoŋ ŋa ba naŋ boɔla Chartered Institute of Tax Accountants.

## Sombo Yiziiri
F. A. Jantuah

**Bigruu**

**Franklin Adobo  Jatuah** e la Ghana Pɔletiisa aneng Lɔɔya kanga.O da e la bagmaale die nengkpong nang da kaara kuɔbu yɛlɛ a Ghana paalon puɔ a sanga na Kwame Nkrumah nang da waa a paalong Widiɛrɛ.

**Dɔgubu** daari:1929, Kumasi. 

Dɔgbu Daari:1929, Kumasi.

**Kuudaari**:January 27,2020.

**Sakuuri:** University of London.https://www.wikiwand.com/en/F._A._Jantuah
Fameye

Peter Famiyeh Bozah (ba dɔge o la a September bebie pie ne boyeni a 1994 poɔ), ka Neɛ zaa baŋ o la ba boɔlo o ka Fameye, e la a Ghana yie yiele kaŋa a yo Bogoso. O naŋ la ŋmɛ a yieli " Nothing I Get" O naŋ a ne o yieli ŋmɛ taaba da la nyɔge la a yieli leɛ, ba naŋ da la Article Wan, Medikal and Kuami Eugene. A yieloŋ da e a yieli dendɛŋ soba a MTN Hitmaker Season 3 poɔ. O da di la kyɔɔtaa kyaare ne a o yieloŋ ŋa a yuoni 2020 VGMA's poɔ.
## Fameye Nyɔvore Ane Sakuuri Zannoo
Ba dɔge la Fameye a Accra poɔ ka o Baa Bogoso, a Western Region a Ghana poɔ. O gaa la Odorgonno senia haae sakuuri a te baare a yuoni 2013. O da ela "rapper" a o sakuuri poɔ a saŋa na ka yi gaa a Afro Beat Genre. Neɛ zaa baŋ ne la Fameye ane o sikyiri mãã yieli o naŋ maŋ ŋmeɛre, kyɛ gbɛɛ yaga a yieli ma kyaare neŋ la nensaala Nyɔvore yɛlɛ. A meŋ maŋ waana ne la teɛre. O da di la a 2020 kyɔɔtaa a USA poɔ.
## Fameye Yieloŋ Mine
Yieli a yuo gboli poɔ.

Enkwa	2019

Barman	2019

Sika Duro	2019

Destiny	2019

Nothing I get	2019

Nothing I Get Remix Ft. Article Wan, Kuami Eugene, Medikal	2019

Mati	2019

Calling (Kwesi Ramos)	2019

Chairman Ft. Joey B	2019

Me Pay Me (Feat Lord Paper)	2020

Praise
## Sommo Yizie
Fan

**Fan(Nasa Saseɛ)** e la nansaala bone kaŋa ba naŋ maale ka o maŋ peɛle bee fugiro saseɛ ennɛ ba wagere zaa ba naŋ boɔra kyɛ gbɛɛ yaga zaa toloŋ saŋa la ka ba maŋ vɛŋ ka o toŋ toma yaga.

Fo kombaŋ de a bone ŋa tonne toma bee o koŋ baŋ peɛle saseɛ eŋ neɛ ka fintindigili ba kyebe. Ba maale o la ka neɛ na de o tone toma seŋ ka a kyɔge eŋ fintindigili eŋɛ.

Amine waa la kponni, bile ane sembo.

## A Nasa Saseɛ Parɛɛ
Die kapilizu nasa saseɛ

Pedestal nasa saseɛ

Kogo/Tabol nasa saseɛ

Teŋɛ nasa saseɛ
Tower nasa saseɛ

Exhaust nasa saseɛ

Dankyinne eŋɛ nasa saseɛ
Die Toŋkoro nasa saseɛ.
Fancy Gadam

**Mujahid Ahmed Bello** (ba dɔge o la a 16 August 1988 kyu poɔ ) O deɛne yuori la **Fancy Gadam**. O e la a Ghana yiri poɔ neɛ kaŋa ba naŋ dɔge o a Tamale paaloŋ poɔ. O e la a Ghana afropop,  seɛseɛrɛ ane paaŋ de  reggae yiele poɔŋ o poɔ. A 2017 yuoni poɔ o da de la kyɔɔtaare a yi onaŋ e a "*Best New Artist* a 2020 poɔ, ba da da ko la a yuori   *Best* *Afrobeat Entertainer* at the International Reggae a teŋdaa zaa yieloŋ kyɔɔtaare da la ."

## O Nyɔvore Piiloŋ Ane O Yieloŋ
Fancy Gadam, ba dɔge o la a  *Hausa Zongo*, a Tamale paaloŋ na be a Northern Region (Ghana) poɔ.  O baarɛ la a o paramere sakuuri a Police Barracks Basic Sakuuri a Tamale poɔ. Fancy Gadam piile la o yieloŋ toma o naŋ da nyɛ yuomo pie ne ayi 12. o da maŋ deɛne la o sakuuriŋ ane zie naŋ zaa onaŋ maŋ a gaa, ka tigiri la bee deɛne la. 

### O deɛne Mine La
A Kyu piiloŋ December bebiri a yuoni 2017, Fancy Gadam da la a neɛ naŋ da be a duoro ŋmɛ yaareba zie kyaare ne onaŋ na deɛne  a Saturday December bebie ayi poɔ a yuoni  2017.

O da yineŋ la o "Dream" yieli onaŋ da maale a October bebie anuu a yuoni 2019, a noba o naŋ da nyɛ gaŋ la  20,000 a Tamale deɛne yiri poɔ (na pampana e **Aliu Mahama stadium**).

Fancy Gadam, naŋ na deɛne la a   Bukom boxing arena poɔ a Maakye bebie a anii a yuoni 2020 poɔ naŋ meŋ na da poɔ a o yiele "dream" poɔ. O da na naŋ taa la ziiri mine onaŋ na da boɔra ka o gaa da la Yeji, Nyong, Offinso, Bolgatanga, Koforidua, Wa. Yendi, Kumbungu ane Dallung.

O da poɔ la a 2017 ane a 2018 vootere ba naŋ da erɛ a ghana poɔ ka ba page a Naija deme ka vɛŋ nɔlaŋ be ba poɔ a yi a Ghana ane a Nigeria deme poɔ. A Yeloo ŋa meŋ da naŋ soŋ noba na nɔge a yieloŋ meŋ ŋmaa enfuomo a yi ne noba na ba naŋ nɔge zie.

Fancy Gadam a  Easter Monday a yuoni  2020,  ba boɔle o la ka o wa deɛne a kyaare ne a yieli onaŋ ŋmɛ kayaare ne a  Covid-19 baaloŋ, o da lanne ne la o yieli ŋmɛ taaba a Ghana poɔ ka ba soŋ a noba ta toɔ vɛŋ a baaloŋ ŋa gaa toɔre.

## O Yieloŋ Maaloŋ

### Yieloŋ Maaloŋ Yiri La

* *Laha zibsi*
* *Nyagsim*
* *Ashili*
* *Takahi*
* *Nawuni Yiko(God's Grace)*
* *Mujahid* (2018)

A O 6th studio album "Dream" La ka o da yineŋ a  5 October 2019 ane yieli mine boma pie ne ata 13 mine.

## Fancy Ane O Taaba Naŋ Maale Yiele Mine La

* Total Cheat ft Sarkodie
* Best Friend ft Stonebwoy.
* My baby ft Mugeez (R2bees)
* Only You ft Kuami Eugene
* Langalanga ft Mr Eazi.
* Hook Up Girl ft Kwesi Arthur, Kofi Mole, Colours Man
* Juju ft Shatta Wale.
* Fara ft Kofi Kinaata. 
* Customer ft Patoranking.

## Kyɔɔtare Ane Iruu Mine Onaŋ Nyɛ

### Northern deɛne kyɔɔtaa

## Northern Yieloŋ Kyɔɔtaa

## Jigwe Kyɔɔtare

## Bass Kyɔɔtaa Meŋ La

## Vodafone Ghana Yieloŋ Kyɔɔtaa Meŋ La

## Noba Meŋ Naŋ Ko O Kyɔɔtaa Meŋ La

## A Teŋdaa Yieli Kyɔɔtaa O Naŋ Nyɛ

### Ghana Kyɔɔtaa Mine Kyaare Ba deɛne(USA)

### Ghana-Naija Showbiz Kyɔɔtaa

### A Afrika Yieli Meŋ KYɔɔtaa

## Sommo Yizie
Felicia Adjei

**Felicia Adjei** (Dɔge o la 3 maakye 1974 yuoni). O e la Ghana pɔleteseɛŋ aneŋ begemaala naŋ are ko a Kintampo south nu-neɛ lombori naŋ be a Brong Ahafo irigyin teŋa poɔ a Ghana paaloŋ poɔ. O e la a kataweɛ paati bikpeɛŋaa.

## O Nyɔvore Piiluu Aneŋ O Sakuu
Ba dɔge o la teŋa ba naŋ boɔla Anyima naŋ be a Brong Ahafo irigyin. O piilee o zannoo fɔra a Kintampo Methodist sakuu. O taa la gama mine ba naŋ boɔla Advanced diploma a yi bondirii maaloo, bondirii aneŋ bondirii tɔna a yi Adventist Vocational institution pampana ŋa ba naŋ boɔla Techima zannoo  zie a ko Valley View University. O lɛ taa gama mine ba naŋ boɔla Cookery a yi catering industry diploma a yi a  Sunyani polytechnic pampana ba naŋ boɔla Sunyani Technical University.

## O Toma
O da gaa la kɔmparee paaloŋ kaŋa ba naŋ boɔla United States a da te bebe wagre mine a yi wagre ŋa o da toŋ bondirii maale zie kaŋa ba naŋ boɔla Catering guest house naŋ be a Sunyani teŋa poɔ. O da leɛ wa la a Gaana paaloŋ a da wa e neŋkpoŋ ako toma zie kaŋa ba naŋ boɔla Addfal FA limited. O e la neɛ naŋ bɔ Felicia Adjei foundation ka o yelnyɔgraa da e ka o soŋ pɔgeba a tuuro nutoma zannoo, pɔla aneŋ sare zannoo aneŋ kɔɔdɛne, koɔbo toma aneŋ nembatoɔne sombo, laaŋfēēloŋ aneŋ baabo toma mine.

## O Naakoɔ̃ Toma
O e la kataweɛ paati bie, o da are la a kataweɛ paati gbɛbogreŋ a di a kogo ako a kataweɛ paati a 2016 nu-neɛ lombori kyaakyaa a da are ko a Kintampo north nu-neɛ lombori a begemaale die naŋ e ayɔpoi a fourth republic a ko Gaana. O da di la kogo ŋa aneŋ nuuri yaga ka a da e 15,266 kɔɔ poɔ aŋ da e 51.79% a nuuri oŋ da nyɛ da gaŋ la dɔɔ ŋa meŋ da are ko a wɔɔ paati ka ba boɔla Alexander Gyan meŋ da nyɛ nuuri 14,210 kɔɔ poɔ aŋ da e 48.21%

A begemaale die naŋ e ayɔpoi soba poɔ o da toŋ la dɔba/pɔgeba aneŋ bibilee kɔmɛtee aneŋ yeliyaga kɔmɛtee

## Omeŋa Nyɔvore Yɛlɛ
O ba taa serɛ kyɛ o taa la bipɔga, o e la kiristabie.

## Sombo Yiziiri
Farouk Aliu Mahama

**Umar Farouk Aliu Mahama**( dɔge 27 kyɛpire 1981 yuoni poɔ)  a e Gaana pɔletesean ane begemaale die mɛmba ko a Wɔɔ paati.  Ona la a begemaale die mɛmba a ko Yendi Gbandige. O naŋ da di a 2020 gyɛmaa zaa nu-neɛ. 

## Nyɔvore Ane O Sakuuri Gaabo
Mahama piili la o sakuuri Sakasaka Presby Experimental Sakuuri Tamale ane Achimota Sakuuri.  O sakondari sakuuri Prempeh kolaagyi Kumasi paaloŋ, Sante Irigyiŋ. O pãã la gaa la Ghana Institute of Management and Public Administration (GIMPA) bé la ka o te baare neŋ bakyila degeree yi neŋ Science na be Marketing poɔŋ. Mahama meŋ la nyɛ la o masta's degeree yi neŋ supply chain management conventry Yuniveniti England poɔ, a United kingdom kyɛ meŋ nyɛ sɛtefekate yi neŋ international supply chain professional ona nyɛ yi neŋ international purchasing neŋ supply chain management institute-USA. 

## Pɔletese Yɛlɛ
June 2020, Mahama di la a peramere vootu a na are a Wɔɔ Paate begemaale die kogi a Yendi Gbandige a Northern irigyin a 2020 begemaale die neŋ a Yidaandɔɔloŋ nu-neɛ. Mahama da di la neŋ nuuri 244 kyɛ ka o dataa Abibata Shanni Mahama Zakaria na e Deputy chief Executive Officer Microfinance ane Loans centre (MASLOC) ane Baba Daney na e Chartered Accountant a nyɛ nuuri 210 ane nuuri 139 aseŋ a naŋ tutaa lɛ. 

Disembare 2020 poɔ, ona la da di a Disembare 2020 begemaale die nu-neɛ a Yendi Gbandige. Peraa da ŋmɛ la ka onaŋ di o naŋ da wa nuuri 40,624 kyɛ ka o dataa Alhassan Abdul Fatawu na e a kataweɛ paate bie meŋ nyɛ 24,755 nuuri. 

Mahama la leɛre Mohammed Habib Tijani, na e Foreign Affairs deɛpete minisa Akufo Addo  gɔbena, ona da e a Wɔɔ Paate palemɛte a yi  2012 yuoni vootu kyɛ da bare a 2020 vootu. 

## Toma
August 2021, Nana Akufo Addo iri la Farouk ka o e a Board Chair ko Gaana integrated iron neŋ steel cooperation.

## Meŋɛ Yɛlɛ
O e la Ghanaian pɔletesean bidɔɔ ane a Yidaandɔɔ potuur-koraa, Aliu Mahama neŋ Hajia Ramatu Mahama. Alhaji Imoro Egala e la Farouk ma pare areba. 

## Sommo Yizie
Fegera

## Fegeraa; (fun)

Eroŋ = fegere.   

Yuori = fegeraa.

Fegeraa e la boŋ neɛ naŋ de fegere/vaara saseɛ eŋ na o meŋɛ bee vaara saseɛ eŋ na vūū naŋ ba dire yaga. 

Aseŋ, 

1.Bodeɛma federe la saseɛ eŋ na o dãã vūū ka a na ta kpi.

2.Nayɛlbo gaŋ teɛ pare fegere seɛ eŋ na o meŋa.

#

#

#
Fella Makafui

**Fella Precious Makafui** (ba dɔge o la Ɔɔgore bebie pie ne awae 1995 poɔ, Volta Region eŋɛ, Ghana) O e la a Ghana Deɛndeɛnɛ ane nimimaaroŋ zoro. Noba yaga meŋ baŋ o la a yi a Yolo TV poɔ o naŋ be.  O kulee serɛ, ka dɔɔ yuori de Medical ba taa la bipɔgelee. Ba dɔge la ba bie 8/2020 ka o yuori de Island.
## Zannoo Yɛlɛ
Fella gaa te baare la o siinia haae. A yi a siinia haae puoriŋ la ka o gaa a Ghana Yuniveniti kpoŋ a Ghana poɔ.
## Toma
Makafui piili la o toma aŋa maala, O wa piili la o dēɛne a Yolo TV ( You Only Live Once). Fella da soŋ la ne a o dēɛne yaga zie aŋa Swings, Once upon a family, Kanda River ane Chaskele.A "once upon a family", Fella da nyɛ la zu nõɔ ka o naŋ ne Nigerian Dēɛ dēɛne Mercy Johnson ka Mercy Johnson da a niŋe, kyɛ pampana Fella be la Castle gate Estate.
## Kyɔɔtaare
Deɛndeɛŋ zu karaa a yuoni poɔ - City People 

Dēɛne kyɔɔtaa (2016)[citation needed]

Yeli nemie - Yeli nemie kyɔɔtaa 2016 
## Sommo Yizie
Fielmuo

**Fielmuo** e la teŋɛ kaŋa naŋ be a Ɔpa Wɛse Irigyiŋ. O e la teŋɛ kaŋa naŋ te mare a Sisaala West Desekyere. Be e la zie Dagaaba ane sisaaleba zaa naŋ lantaa.

Fielmuo ane Burkina Faso torebogi ba e tɔɔre. Gbɛɛ yaga noba yaga maŋ yire la Burkina Faso ganna waana dire a Fielmuo daa ka Fielmuola meŋ gɛrɛ a Burkino Faso dire ba daare.

## Ba toma
Koɔbo toma

Guoloŋ toma

Nakoɔloŋ toma

Wuobo toma

Pɛnnoo toma

Kãã toma ane ataaba

Gbɛɛ yaga ka fõõ kaa nyɛ a Burkina Faso deme wa kpɛ a Ghana poɔ, paturoo ane donne la ka ba maŋ wa da a leɛ gaa neŋ.
Figɛrɛ

figɛrɛ e la boŋ wuorae dagaaba naŋ maŋ wuɔ ka o taa noŋe zeɛɛ kye taa saseɛ vaabo meŋ zeɛ ka te maŋ de vara saseɛ ŋ na te meŋnɛ aye te pɛnoo saŋe beɛ voɔ mare woɔre ka boma na te maŋ ɖi wuo neŋ la konkoŋ vaare beɛ menɛ.
Firigyi

**Firigyi** e la yuori dagaaba naŋ peŋɛ yineŋ nansaaleba kɔkɔre poɔŋ. O eɛ bonkaŋa nansaaleba naŋ de kuri maale neŋ ka o maŋ deɛre fintiŋdigili o toma poɔŋ.

O e la bone ba naŋ maŋ de maana neŋ boma te seŋ bondiiri, kõɔ, koli poɔ dãã, ane ataaba.

A taa la teɛteɛ.

Amine waa la kponne, ka mine waa sɛgere,ka mine meŋ waa bilii. A mine maŋ gaŋ la teŋɛ kyɛ ka mine meŋ maŋ iri are dendeŋ. Ba maŋ de o la kyɔre eŋ fintindigili eŋɛ kyɛ baŋ tonne neŋ o toma.

A daaroo naŋ ba gaŋ teŋe pampana te seŋ miliyɔ pie dɔgele sidi pie ne anuu(1,500ghc), miliyɔ lizare dɔgele sidi pie neŋ anuu(2,500ghc) ane ataaba.
Fomena

**Fomena** e la a gbandigiri kaŋa naŋ are ko a Ghana begemaale die. O maŋ neɛ la nuuri a iri begemaale die mɛmba nenyeni a tuuro a yageroŋ nu-neɛ sobie. Fomena be la a Adansi North Desekyere naŋ be a Ashanti Irigyiŋ poɔ, Ghana. 

## Torebogiri
A gbandige ŋa bezie be la a Adansi North desekyere naŋ be a Sante Irigyiŋ poɔ, Ghana. A gbandige ŋa, begemaale die mɛmbare banuu la kpɛ o a yi a fourth republic begemaale die piiluu waana ŋa. 

## Begemaalba naŋ Di a Kogi

## Nuuri Neɛbo

## Leɛ kaa kyɛ meŋ

* Ghana begemaale die paaloo yoe
* politikal paatiri yoe Ghana poɔ

## Sommo Yizie
Fomena T.I. Ahmadiyya Senior High School, Adansi Fomena

**T. I. Ahmadiyya Senior High, Fomena (FAMOUS AMASS)** waa la sɛkɔndere sakuu naŋ be Adansi North District a Ashanti irigyin naŋ be Gaana poɔ. Noba yaga zie maŋ boɔloo la ka Famous Amass. O waa la sakuu ŋa ka Selamabiiri ba naŋ boɔla Ahmadiyya Muslim Community aneŋ a Adansi Traditional Council naŋ de ba zuri lantaa a mɛ a yuoni 1968. A sakuu ŋa ba waa a Ahmadiyya biiri bee a Adansi biiri yoŋ sakuu, kyɛ biezaa na baŋ gaa la o.
Fian

**Fian**  

be la Daga mɔŋyoaŋ.Tenne mine naŋ peɛle Fian la Wogi,Pulibaa Buree ,kɔrenyiri ane Issa-Tabeɛsi.A tenne ama mɔŋyaali la ka ba yeli.Fian be la Daffiama Bussie Issa koŋsetuose poɔ.A tenne ama distere bee Issaŋ. A tenne ama teŋ kponŋ la Issa.
Festus Awuah Kwofie

**Dr. Festus Awuah Kwofie** (ba dɔge o la a 8th Gyɛnoɔre kyuu  1967) o e la a Ghana pɔletese neɛ kaŋa. O be a Gaana begemaale die anaare soba poɔ, a areko a  Upper Denkyira East Gbandige a Central Irigyiŋ poɔ. O da are la a Wɔɔ paati (NPP) yuori eŋɛ.

## O Nyɔvore Piiloŋ Ane Gane Zane Yɛlɛ
Festus, da dɔge o la Gyɛnoɔre 8, 1967. O baa la a Buabinso-Dunkwa-Offin a Central Region a Gaana poɔ. O nyɛ la o secondary zannoo a Tarkwa Secondary Sakuuri ane Fijai Secondary sakuuri a 1988. O gaa baare la a Gaana ane University of Leicester, be la ka o nyɛ o  Bachelor of Art Degree (Statistics, Economics AND Geography) a1992 ane a Masters in Business Administration) a Finance a 2003 poɔ. O taa la o  Masters in Applied Business Research be la ka baare a ne a yɛlɛ ama a 2017 poɔŋ ane Swiss Business School in Zurich in Switzerland.

## Toma
Festus wa e  CEO a ko Jeseque Company Limited.  O meŋ na e la Director a ko yel-fere Maaloŋa Bank of Africa, Gaana. O da e la Deputy Managing Director a ko Cocoa Merchant Limited. O na wa la a nekpoŋ a ko  a libie ɔfisi a dɛndɛŋ soba a  African Group Limited poɔ.

## Pɔletese
Festus e la a ko a Wɔɔ paate  New Patriotic Party (NPP). A Gyɔɔne 2020 a Wɔɔ paate neɛ ŋa da are la a Gaana palamɛti poɔ, a lɛ da vɛŋ la ka o iri a o ta soba kaŋa bare ka o yuori di Nana Amoako a Wɔɔ paate poɔ a 2020 a Gaana vootuu na poɔ. O e la a Ghana Board neɛ kaŋa a ko Ghana Shippers Authority.

### 2020 Vootuu
A 2020 a Ghana vootuu na poɔ, O da di a Upper Denkyira East paaloŋ dakogi, o da nyɛ la noba 26,771 na are ko 54.76% kyɛ ka a kataweɛ paati neɛ  Emelia Ankomah meŋ da nyɛ noba 22,121 naŋ meŋ are ko  45.24% a GUM paati neɛ  Christiana Asante meŋ da nyɛ la noba  337 na meŋ are 0.7% , a PNC neɛ Amaniampong Owusu Offin da nyɛ 0 ka a meŋ are ko 0.0%, kyɛ ka PPP  neɛ Fredrick Enchile meŋ nyɛ noba  0 naŋ are ko  0.0% a o vooti zaa. 

### Kɔmɛtee
O toŋ la a netuuri zu a a dɔba ane Pɔgeba pãã de Bibiiri kɔmɛtee ane a baapaaba, bɔl-ŋmɛ ane saakomnoŋ kɔmɛtee meŋ a Gaana palamɛti anii soba a palamɛti anaare soba poɔ.O e la a AD-HOC kɔmɛtee neɛ kaŋa kyɛ naŋ e  Auditor a ko  audit the Auditor-General.

## Meŋɛ Nyɔvore
Festus e la kirista bie.

## Sommbo Yizie
Francis-Xavier Kojo Sosu

Hon. **Francis Xavier Kojo Sosu**( Ba dɔge o la 12 fɛboɔre 1979) yuoni poɔ, o e la Gaana lɔɔyɛ ane pɔletesean,  o e la kataweɛ paate mɛmba (NDC). Pampana ŋa o poɔ la a begemaale die naŋ e anii soba a Gaana republic anaare eŋɛ naŋ are ko a Madina Gbandige. 

O e la Deɛpete Duobu Mɛmba a ko bɛgɛ ganne ane begemaale die toma kɔmatee a begemaale die poɔ.

## O Nyɔvore Piiluu Ane O Sakuuri Yɛlɛ
O yi la teŋa kaŋa ba naŋ boɔla Denu naŋ be a Volta irigyin poɔ, kyɛ ba doge o la Accra New Town. O da gaa la sakuuri ŋa ba naŋ boɔla John Grammar Siinia Haae Sakuuri. O taa la gama mine ba naŋ boɔla Bachelor of Arts(BA) (Honors), sociology poɔ a yi Gaana Univeniti aneŋ gama mine ba naŋ boɔla Bachelor of Law (LLB) a yi a sakuukpoŋ ŋa poɔ. O da lɛ gaa la nimitɔɔre a te gaa Sakuuri ŋa ba naŋ boɔla Gaana Bege Sakuuri a yineŋ Poroofesi Sefitikate naŋ da ko o sore ka o zanne lɔɔ toma, ka a lɛ da ko o vuo ka o kpɛ a Ghana Bar Association a 2010 yuoni poɔ. O lɛ taa la gama mine ba naŋ boɔla Master of Arts (MA) Degree nang be Economic Policy a yi a Economics Department naŋ be a Gaana Univeniti poɔ aneŋ Master of Philosophy (MPhil) a yi Conflict, Human Right ane Peace Studies a yi Ghana Univeniti naŋ be Winneba teŋa poɔ.

## O Toma
O e la lɔɔyɛ. O da piili la lɔɔ toma  a Legal Counsel Logan aneŋ Associates, sɛre ka o wa bɔ toma zie ŋa ba naŋ boɔla F-X Law ane Associates, ka o e Progressive Human Rights ane Public Interest Law Firm naŋ be a Accra a 2012 yuoni poɔ, Pampana ŋa o e la Managing Director a ko a toma zie ŋa.

## O Begemaale Piiluu
Ba da ire o la ka o e a kataweɛ paate begemaale die mɛmba naŋ are ko a Madina Gbandige a 2020 begemaale die nu-neɛ poɔ, o da daa la noba bata a lɔɔ ane nuuri 661, ka bana la Sidii Abubakari Former Youth Organizer a ko a kataweɛ paate,  o da nyɛ la nuuri 480 ane  Ibrahim Husseini naŋ da nyɛ nuuri 217 ane Hadjia Rukaya meŋ naŋ da nyɛ nuuri 16.

A Nyɔgevennebare, 2015 yuoni poɔ o da kpɛlɛɛ fĩĩ a o neɛ na da e are a kogi ka ba boɔla Amadui Bukari Sorogho.   Sosu da nyɛ la nuuri 1,486 kyɛ ka Amadu Bukari meŋ da nyɛ nuuri  1,738, Amadu Bakari da di  la a kogi, o da e la neɛ naŋ da are ko a Madina Gbandige a yi 2005 yuoni poɔ kyɛ ka Abu Bakar Saddique Boniface da daa o lɔɔ a puoriŋ.

A 2020 vooten yuoni poɔ, Sosu da daa la Abu Bakar Saddique a lɔɔ, a dɔɔ ŋa da e la gɔmmenɛnte kpambeɛ a ko Zongo ane Inner Tengeng Maaloo, Sosu da nyɛ la vootere 62,127 kyɛ ka Abu Bakar meŋ da nyɛ vootere 46,985. Sosu da nyɛ la vuo a are ko a Madina vooten lomboori ŋa.

## O Begemaale Leɛo
O da kpɛ la a begemaale die a are ko a Madina vooten lombori a yi a begemaale die naŋ e anii soba a 4th Republic of Gaana a 7 Gyɛnoɔre 2021 yuoni poɔ

## O Kɔmɛtee Toma
O e la neɛ naŋ poɔ a Constitutional Legal aneŋ Parliamentary Affairs Kɔmɛtee ane Appointment Kɔmɛtee a begimaale die poɔ.

## Omeŋa Nyɔvore
O taa la pɔge ka ba boɔla Felicia Adwoa Konadu,  o taa la biiri banaare ba yoe la Marita Klenan Pokua Sosu naŋ e o bipɔge fɔra aneŋ bidɔba bayi ka ba boɔla Francis Xavier Kadi  Jnr aneŋ Lan Xavier Eli Sosu. Ba bibaaraa yuori la Mia Gayra Ahenkan Sosu naŋ e bipɔge.

## Sommo Yizie
Francis Bawaana Dakura

**Francis Bawaana Dakura** (dͻge o la Ɔͻtoorebare beri pie ne ayopoi daare, 1961 poͻ)  e la Ghana pͻletesen a e neԑ naŋ e a begemaala a be a begemaale die ayopoi ko a Republic of Ghana anaare soba poͻ a are ko a Gyerebaa Gbandige naŋ be a Upper West Irigyin poͻ a Kataweԑ Naa yuori eŋԑ.

## Ganzanne Yԑlԑ
O da baare la University of St. Andrews Fife poͻ, Scotland paaloŋ poͻ, a de o Ph.D. ane M.LITT Masters degeree. O la maaleŋ taa la a Master's degeree kaŋa ayi ne University of London Goldsmiths College, a la ne B.A. with honors a yi Havering College naŋ be a United Kingdom paaloŋ poͻ, ane Diploma a yi a Institute of Social Sciences. A Chartered Institute of Secretaries ane Administrators' CISA Finals zaa da e la a UK paaloŋ poͻ.

## Pͻletese
Dakura da e la begemaala a ko Gyerebaa (Ghana begemaale die gbandige) naŋ be a Upper West Irigyin Ghana a begemaale die ayopoi ko a Republic of Ghana anaare soba poͻ. O da ŋmԑ la kpaŋkpire a 2016 Ghana zaa nu-neԑ poͻ a Kataweԑ Naa yuori eŋԑ a da di a Gyerebaa begemaale kogi ane noba 15, 390 naŋ are ko 59. 29% noba zaa naŋ neԑ ba nuuri poͻ. O da die la kyԑ ka o dataare, Paul Derigubaa naŋ IND neԑ da tage noba 8, 249 naŋ are ko 31. 78%, ka a Wͻͻ Naa kpaŋkpiri-ŋmeԑrԑ Kpieta Jesse Sung da nyԑ noba 2, 071 meŋ naŋ are ko 7.98%, ka a begemaale kpampir-ŋmeԑrԑ naŋ da are a Convention people's Naa yuori eŋԑ Bagbulo Joseph meŋ da tage noba 90 meŋnaŋ are ko 0.35%, Kaawaasan Petter naŋ yi GCPP Naaŋ da tage la noba 89 naŋ are ko 0.34% ane APC begemaala kpamkir-ŋmeԑrԑ Paale Jacqueline meŋ da tage noba 70 naŋ are ko 0.27% a yi a noba zaa naŋ neԑ ba nuuri poͻ.

## Sommo yizie
Francis Manu-Adabor

**Francis Manu-Adabor** (dɔgebo bebiri 24 Sentɔmbare 1960) e la a Gaana pɔletesean ane begemaale die mɛmba ko a begemaale die ayɔpõĩ ane a begemaale die anii soba a Ghana republic anaare eŋɛ, naŋ are ko a Ahafo Ano Kɔmpare Sɛŋ Gbandige naŋ be a Sante Irigyiŋ poɔ, a Wɔɔ paate yuori eŋɛ.

## Nyɔvore piiluu ane Sakuuri Gaabo
Manu-Adabor dɔgebo bebiri da la 24 Sentɔmbare 1960 a yi Biemso No.1 naŋ be a Sante Irigyiŋ a Ghana poɔ. O nyɛ la o Ordinary Level a yuoni 1979 aneŋ o Advanced Level a yuoni 1981. O nyɛ la o bachelors ko science degeree a yi a Kwame Nkrumah University of Science and Technologyand ko o postgraduate diploma a yi a Obafemi Yuniveniti. O la meŋ nyɛ la o master's degeree a yi a Univeniti Kolaagyi, London (UCL). Bambo poɔ o da waa surveyor ŋa ba naŋ ko sori o toma poɔ neŋ land surveying.

## Toma Yɛlɛ
O daaŋ e la a Sante Irigyin weɛ soba, karemakpong, ko survey sakuuri a yi a yuoni 1988 te tɔ 2007. O daaŋ wa la a nuuri toma managya ko a Gaana Cocoa Board a yi a yuoni 2007 wa tɔ 2012. O gba daaŋ la waa la a sɛrɛɛ neŋkponi kaŋa ko a Cocoa Processing Company Limited.

## Pɔletese Yɛlɛ
Manu-Adabor e la a Wɔɔ Paate mɛmba.  O da be la a begemaale die ayɔpõĩ ko a Gaana republic anaare po-eŋ  kpoŋ zie poɔ. O la nyɛ la zunoɔ a 2020 Gaana zaa gbuli nuuri neɛbo saŋa naŋ e gbɛbɔge are a begemaale die anii ko a Gaana republic anaare. O di la a begemaale kogi ne 15,136 nuuri naŋ wulo 53.80% a yi a nuuri zaa naŋ neɛ kyɛ ka a Kataweɛ Paate gbɛbɔge ara Yakubu Mohammed eŋ nyɛ 12,999 nuuri ka lɛ wulo 46.20% a yi a nuuri zaa naŋ neɛ.

### Kɔmatee
Ba da iri o ka o waa a dakogi zusoba ko a Lands ane Forestry kɔmatee,  gobenente laafeelong kɔmatee, ane bege ganne, legal ane Begemaale die yɛlɛ kɔmatee.  Pampana ŋa, o waa a dakogi zusoba ko Lands ane Forestry kɔmatee, a neɛ kaŋa ko a Judiciary kɔmatee ane a neɛ kaŋa ko a Mines aneŋ Energy kɔmatee.

## Meŋa Nyɔvore
Manu-Adabor e la a kiristabie kaŋa ane a Katoliki deme potuuro kaŋa. O de la pɔge a taa biiri banuu.

## Sommo Mine O Naŋ Soŋ
A yuoni 2014, o ko la kyeensiri pagetere anuu ka a soŋ a Pokukrom Ibrahimia Islamic Basic Sakuuri meɛbo. O la ko la kyeeŋsiri pagetere a ta a Amoakokrom Disekyere Asambole Gyunia Haae Sakuuri meɛbo, a ko kyeeŋsiri pagetere anuu a Asudei Islamic Basic Sakuuri aneŋ a ko simintere woore pista a Nsuta Roman Katoliki Basic Sakuuri meɛbo.

## Sommo Yizie